
Integrált irányítórendszer jeleinek problémavezérelt vizsgálata gépi tanulással

Kulcsszavak: szennyvíziszap rothasztás, habzás, klasszifikáció, soft-sensor
Az anaerob rothasztás a tiszta energia termelés egyik elengedhetetlen eleme, ami a szennyvíziszapból állítja elő a hőtermelésre alkalmas természetes gázt. A habzás a szennyvíziszapban megtalálható mikroorganizmusok hatására fellépő, az üzembiztonságot és az üzemi teljesítményt veszélyeztető jelenség. A szakirodalom tárgyalja a habzás detektálására, sőt előrejelzésére alkalmazható gépi tanulási technikákat, ehhez azonban online kémiai mérők jelenléte szükséges, ami nem minden rendszerben van meg.
Jelen dolgozat lépésről léppésre bemutat egy lehetséges módszert a kritikus habzási események szoftveres detektálására, további érzékelők hozzáadása nélkül, egy több éves időintervallumban rögzített, nem erre a célra kidolgozott, hiányos adathalmaz alapján.
A módszerek alkalmazásakor az eredmények különbözőségére figyelemmel egy általánosan használható összehasonlítási eljárást vezetek be, megállapítom az előfeldolgozás és a gépi tanítások paramétereit, ezek hatását a predikció pontosságára. Dolgozatomban bemutatom a gyakorlati alkalmazás korlátait.



